google/wiki40b huggingface dataset:
Rumšiškių piliakalnis

Piliakalnis

Piliakalnis buvo Pravienos dešiniajame krante, iš šiaurės, rytų ir pietų juosiamas jos slėnio. Jo pietinė dalis nukasta dar XIX a. pabaigoje - XX a. pradžioje. XX a. šeštame dešimtmetyje buvo likusi 15x8 m dydžio aikštelės šiaurinė dalis ir jos vakariniame krašte buvusio pylimo likutis. Šlaitai statūs, iki 10 m aukščio. Įrengus Kauno marias piliakalnis XX a. 7-ajame dešimtmetyje buvo visiškai nuplautas. Šiuo metu jo vieta yra Kauno mariose, apie 100 m į pietvakarius nuo rytinio kranto.

Aplinkiniai piliakalniai

Karmėlavos piliakalnis 15 kmLaukagalių piliakalnis 25 kmTartoko piliakalnis 24 kmSamylų piliakalnis 5 kmŽaslių piliakalnis 25 kmDubravų piliakalnis 6 kmDabintos piliakalnis 8 kmDovainonių piliakalnis 4 km
Žemuogė

Apibūdinimas

Augalai žoliniai su lapų skrotele bei ilgais antžeminiais šliaužiančiais ūgliais (palaipomis). Palaipos ties bambliais įsišaknija ir sudaro naujas skroteles, todėl augalai lengvai dauginasi. Žiedai išauga ant statesnių stiebų. Pamatiniai lapai trilapiai. Žiedynas iš kelių žiedų arba skėtiška kekė. Taurėlapiai 5. Vainiklapiai 5, balti. Vaisiukai riešutėlio pavidalo, kurie išsidėstę ant mėsingo žiedsosčio. Šis labai padidėja žiedui nužydėjus, tampa sultingu ir vadinamas uoga (tiksliau – netikroji uoga).

Žemuogės (Fragaria)

Žemuogių gentyje yra apie 19 savaiminių, natūralių rūšių, kitos 4 hibridinės rūšys bei dar daugiau veislių. Lietuvoje savaime auga 3 rūšys bei introdukuota 1 hibridinė rūšis, iš kurios išvesta ir auginama nemažai kultūrinių braškių veislių.

Braškių (Fragaria) veislės

Išvesta daug kultūrinių veislių, kurios beveik visos braškių (Fragaria x ananassa) pagrindu. Lietuvoje auginama keletas braškių veislių, vienos populiaresnių yra: „Venta“, „Jaunė", „Zenga zengana“, „Festivalnaja“.
Vilniaus Šv. Dvasios vienuolyno katedra

Architektūra

Bažnyčios ir vienuolyno ansamblį sudaro Šv. Dvasios katedra, varpinė, trys vienuolyno gyvenamieji pastatai. Statinių išdėstymas laisvas. Bažnyčia mūrinė, trinavė, lotyniško kryžiaus plano, bazilikinė, su 2 zakristijomis, 3 apsidėmis, tambūru prie pagrindinio dvibokščio vakarų fasado. Pastato išorė turi ankstyvojo baroko, o vidus – vėlyvojo baroko ir rokoko bruožų. Fasadas dvibokštis (būdingas katalikų bažnyčiomis), o 3 apsidės būdingos stačiatikių bažnyčioms. Vakarinis fasadas išskirtinis tuo, kad bokštai stovi prie vidinių navos šonų, bet ne kampų.
Varpinė pastatyta 1638 m. (atnaujinta 1873 m.), kvadratinė, masyvi, 3 tarpsnių, yra nesudėtingo ankstyvojo baroko pavidalo. Vienuolyno statiniai statyti XVI a. (perstatyti XIX a. vid.), dviaukščiai, paprastos architektūros. Vyrų vienuolynas yra ansamblio pietvakarinėje dalyje.
Yra Jono Kristupo Glaubico sukurtas trijų dalių ikonostasas (1749 m.), trijų stačiatikių kankinių relikvijorius (1852 m.), J. Semaškos dovanota taurė (XIX a.), Patriarcho Tichono kijotas su Sergejaus Radonežiečio ikona, Keletas Dievo Motinos ikonų, atvežtų iš Ato vienuolyno (XIX a.).

Istorija

Bažnyčia ir vienuolynas veikia nuo 1597 m. Dabartinis pastatas pastatytas 1624–1632 m., vėliau rekonstruotas. 1749 m. pastatas sudegė. Bažnyčia pagal Glaubico projektą atstatyta 1749–1753 m. Iš bažnyčios į rūsį 1827 m. perkelti trijų kankinių palaikai. 1850 m. tas rūsys paverstas koplyčia. 1873 m. bažnyčia perstatyta (nugriautas tarpbokštinis frontonas ir voliutos, vietoj kupolinio skliauto įrengtas aukštas kupolas su cilindriniu būgnu).
Vienuolynas XVI a. pab. pradėtas statyti pirmojo stačiatikių mokyklos rektoriaus L. Karpovičiaus bei Meletijaus Smotrickio dėka. 1842–1845 m. statiniai perstatyti vadovaujant Tomui Tišeckiui.
Pirmojo pasaulinio karo metais vienuolyno archimandritas Tichonas išvežė šventąsias relikvijas į Maskvą. Čia jos išbuvo iki 1946 m., kai Stalinas specialiu potvarkiu leido grąžinti palaikus į Vilnių. 1997 m. relikvijorius iš kriptos perkeltas po mediniu baldakimu priešais ikonostasą.
NK Kustošija

Istorija

Klubo ištakos siekia 1929 m.
Nuo 2017 m. žaidžia Antrame divizione. (Iki tol žaidė trečios pakopos pirmenybėse, dar anksčiau ketvirtoje pakopoje.)
Darbininkų žodis (1920)

Darbininkų žodis – LKP CK laikraštis, ėjęs 1920 m. lapkričio 7 d. – 1921 m. sausio 16 d. Kaune.

Istorija

Leistas lietuvių, lenkų ir jidiš kalbomis. Išėjo 11 numerių. Kauno miesto ir apskrities viršininko įsakymu uždarytas. Bendradarbiavo Zigmas Angarietis, Vincas Kapsukas, Vincas Kopka, Povilas Šaparas. Oficialus redaktorius Adomas Buitvydas, faktinis – Karolis Požėla.
1949 m. Grand Prix sezonas

1949 m. Grand Prix sezonas buvo paskutinis Grand Prix lenktynių sezonas. Kitais metais jis buvo pervadintas į Formulę 1. 1949 m. šis automobilių sporto čempionatas buvo vadinamas Formule A. Šiame sezone nebuvo skelbiami absoliutūs nugalėtojai.
Valeras Plioplys

Biografija

1989 m. baigė Lietuvos žemės ūkio akademiją inžinierius – mechanikas.
1992 m. Kazlų Rūdos pirminės sveikatos priežiūros centro direktoriaus pavaduotojas. 2005–2007 m. Kazlų Rūdos savivaldybės mero pavaduotojas.
1993 m. Lietuvos socialdemokratų partijos Marijampolės skyriaus narys. 1999 m. Tėvynės sąjungos (Lietuvos konservatorių) narys.
1996 m. kovo mėn. trumpai LSDP sąraše Marijampolės rajono savivaldybės tarybos narys, 2004–2007 m Kazlų Rūdos savivaldybės tarybos narys.
Žmona Irena, vaikai Vaida, Almantas.
FK Metallurg Lipeck

Sudėtis

<...>
Ispanijos futbolo varžybos 1983–1984 m.

Supertaurė

Athletic Bilbao iškovojo trofėjų be kovos, kadangi laimėjo ir šalies pirmenybes, ir taurės turnyrą.
TFC Union 92 Berlin

Istorija

1923 m. „Union“ laimėjo prieš jungtinę LFLS Kaunas ir KSK Kaunas komandą.
Ajattara

Istorija

Ajattara susiformavo kaip šalutinis grupės Amorphis vokalisto Pasi Koskinen. projektas. Jų debiutinis demo albumas Helvetissä On Syntisen Taivas pasirodė 1998 metais. Tuo metu grupė buvo pasirašiusi sutartį su Spikefarm Records ir išleido tris albumus - Itse 2001 metais, Kuolema 2003 metais ir Tyhjyys. Šie trys albumai sulaukė labai teigiamo kritikų vertinimo. Ajattara taip pat išleido "Christmas Single" 2004-ųjų ir 2005-ųjų lapkritį. Šie singlai palaipsniui tapo kiekvienų metų tradicija. Jie buvo pavadinti Ilon Juhla (2004) ir Joulu (2005). Sekantis pilnas albumas buvo išleistas 2006 metais ir pavadintas Äpäre, kuris taip pat susilaukė pripažinimo.
2006 metų pabaigoje Ajattara'os ilgaamžė sudėtis iširo, kai Pasi Koskinen pasakė neo-nacizmą ir kitas panašias politines pažiūras palaikančias frazes koncerto metu. Ajattara tada sudarė naują grupės narių sąstatą 2007 metais. Grupė įžengė į įrašų studiją birželio 1 dieną 2007 metais ir pradėjo albumo Kalmanto įrašymą. Albumas pasirodė rugsėjo 5 dieną 2007 metais. Deja, šis albumas nesulaukė tokios pat šlovės kaip ir ankstesni Ajattara'os darbai, nes kritikai teigė, kad dainos skambėjo per daug chaotiškai.

Muzikos stilius

Ajattara kombinuoja black metal ir doom metal stilius, kad grotų panašiai kaip Celtic Frost ir išlaikytų keletą Samael grojimo detalių. Sintezatorių ir sunkių gitaros akordų panaudojimas suteikia Ajattara'os skambesiui išskirtinį, „tamsų“ garsą. Kūrinių tekstų tematika siejama su mirtimi, blogiu ir pagonybe.
European Computer Trade Show

European Computer Trade Show – Europos kompiuterinių ir videožaidimų industrijos mugė. Paroda buvo rengiama nuo 1998 iki 2004 m.
Paroda buvo uždaro pobūdžio, joje lankytis galėdavo tik industrijos specialistai ir žurnalistai, visgi pasitaikydavo su padirbtais pažymėjimais vidun patekusių visuomenės narių.
Mugė paprastai vykdavo nuo vėlyvo rugpjūčio iki rugsėjo mėn. Nuo 2002 m. rengta Earls Court Exhibition Centre parodų centre Londone. Prieš tai vykdavo ExCeL bei Olympia parodų centruose, taip pat Londone.
Belavanas

Istorija

Belavanas įkurtas 1890 m., daugiausia tabako eksportui. Čia atvežta daug kinų. 1938 m. tai buvo didžiausias Olandų Rytų Indijų uostas.
Itabuna

Istorija

Gyvenvietė įkurta 1867 m., o 1910 m. jai suteiktas miesto statusas ir ji atskirta nuo Iljeuso.
Mobile Suit Gundam 00

Apžvalga

Veiksmas vyksta 2307 ir 2308 metais. Tuo metu jau visas Žemės iškastinis kuras sunaudotas ir visa Žemės energija išgaunama trimis milžiniškais saulės energijos kolektoriais, pastatytais kosmose. Saulės kolektorius su Žeme jungia tūkstančius kilometrų besitęsiantys „liftai“. Kiekvieną tokį būtiną išlikimui ir kartu labai trapų įrenginį savo galioje turi skirtingos išgalvotos Žemės karinės sąjungos: Union (apimanti dabartinę JAV, Japoniją ir Australiją), HRL (apimanti Aziją) ir AEU (gerokai prasiplėtusi dabartinė ES). Dalis pasaulio negauna nieko, kita dalis pasaulio skursta, nes niekas nebeperka naftos likučių. Dėl viso to kyla aibė kitų problemų ir konfliktų.
Tuo tarpu garsus mąstytojas jau XXI amžiuje numatė, kad tai nutiks ir sukūrė beprotišką planą. Panaudojant Jupiteryje esančius resursus pagaminti kelis galia smarkiai laikmetį pranokstančius kovinius, pilotuojamus robotus Gundam, kurie tiesiog sunaikintų, bet ką, kas nori kariauti ir taip užtikrintų taiką. Deja, noro kautis ir užimti valdžią bei turtus iš žmonių galvų taip lengvai pašalinti nepavyksta, priešingai tuoj atsiranda grupelė narsių karių, kurių visas gyvenimo tikslas nugalėti Gundam nesvarbu kaip ir kam. O net ir Gundam pilotai, negali tarpusavyje susitarti ir kaunasi vieni su kitais dėl įvairių dalykų, kaip, kad ar teisinga yra naikinti karo mašinų gamyklas.

Video žaidimai

3D veiksmo žaidimas Mobile Suit Gundam 00, skirtas Nintendo DS konsolei, buvo išleistas bendrovės „Namco Bandai Games“ 2008 m. kovo 27 d. Antrasis – Mobile Suit Gundam 00: Gundam Meisters pasirodė 2008-ųjų spalio 16 d., žaidimas skirtas PlayStation 2 konsolei. Kitaip nei pirmajame žaidime, šiame pirmo sezono siužeto linija yra pilnai adaptuota su minimaliais nukrypimais.
Žemaičių Naumiesčio Šv. arkangelo Mykolo bažnyčia

Istorija

Medinę bažnyčią 1782 m. pastatė Mykolas Ronikeris. Ji 1790 m. konsekruota, dovanotas valakas žemės. Bažnyčiai priklausė Degučių ir Gardamo filijos.

Architektūra

Bažnyčia liaudies architektūros formų, turi neogotikos bruožų, kryžminio plano, su bokšteliu. Yra 5 altoriai. Šventoriaus tvora akmenų mūro. Jame palaidotas Žemaičių Naumiesčio klebonas, vėliau altarista Petras Bernotas (1910–1988).
Marija Liudvika Drazdauskienė

Marija Liudvika Drazdauskienė (g. 1944 m. liepos 30 d. Marijampolėje) – Lietuvos kalbininkė, habilituota humanitarinių mokslų daktarė.
Ghost in the Shell: Stand Alone Complex Solid State Society

Siužetas

Motoko Kusanagi paliko Public Security Bureau (PSB) 9 skyrių dėl nesutarimų dėl tolimesnės skyriaus, išaugusio iki 20-ies Togusos vadovaujamų agentų komandos, veiklos ir plėtros. Keletas skyriaus agentų susiduria su keistomis bylomis, kurios priveda prie įtariamojo, įmantraus hakerio pravarde Lėlininkas.
Tyrimo eigoje Batou ir Motoko keliai susikerta. Ji perspėja jį, kad jeigu jis prisikapstys prie Solid State visuomenės (institucijos, užtikrinančios valstybės stabilumą), jis mirs, lygiai taip, kaip aukos jų tiriamose bylose. Kaip vėliau paaiškėja, ši visuomenė buvo sukurta senyvų pasiturinčių asmenų tikslams. Jos paskirtis – palaikyti jų gyvybę iki tol, kol jie mirs natūralia mirtimi. Sistema taip pat prievarta grobdavo vaikus iš remtinų šeimų, surasdama šiems vaikams gyvenimo prasmę pervesdama jiems šių senyvų asmenų turtus po jų mirties. O už viso šito slypi Lėlininkas.
Montague Burton

Biografija

Mešė Davidas Osinskis gimė Kurkliuose vienoje žydų šeimoje. Jis gyveno Kaune, mokslus išėjo ješivoje (religinėje žydų mokykloje). Būdamas penkiolikos, 1900 m. emigravo į Didžiąją Britaniją, kur po ketverių metų atidarė savo pirmąją drabužių parduotuvę. Pirmiausiai jis įsikūrė Mančesteryje. Osinskis pasivadino Montague Burtonu, kuo pavadino ir savo parduotuvių tinklą.
1913 m. Burton jau turėjo penkias parduotuves Šefilde ir gamyklą Lidse. O jau nuo 1929 m. Burton priklausė 400 parduotuvių.
Burton verslas ypač suklestėjo per Antrąjį pasaulinį karą – „Burton“ kompanija pagal valstybinį užsakymą ketverius metus siuvo uniformas Didžiosios Britanijos armijos ketvirtadaliui. 1929 m. „Burton“ tapo pripažintu prekės ženklu visoje Europoje. 1931 m. Montague Burton už nuopelnus industrinių ryšių srityje buvo suteiktas riterio titulas. 1936 m. seras M. Burtonas Didžiojoje Britanijoje atidarė didžiausią siuvyklą Europoje ir iki pat savo mirties 1952 m. valdė savo tekstilės kompaniją.
Vėliau „Burton“ kompanijai vadovavo kitas taip pat Lietuvoje gimęs žydas Lionel Jacobson, kadaise įkūręs savo laiku žinomą Didžiojoje Britanijoje siuvyklų tinklą „Jackson The Tailor“. Šiuo metu visos 381 „Burton“ parduotuvės priklauso „Arcadia Group“ (kartu su tokiais tinklais, kaip „Top Shop“, „Dorothy Perkins“ ir „BHS“) savininkui Philip Green.

Šeima

1909 m. Montague vedė Sophie Marks. 1910 m. jie susilaukė dukters, o po ketverių metų ir sūnaus. Netrukus kompanija buvo pervadinta iš „M. Burton“ į „Burton & Burton“. 1917 m. Montague ir Sophie susilaukė dvynukų.
Petras Abromaitis

Biografija

Baigė Seinų kunigų seminariją, kunigavo Punske. 1887 m. išvyko į Ameriką.
Aktyviai dalyvavo JAV lietuvių kultūriniame gyvenime. Su A. Miluku ir J. Žilinsku 1894–1896 m. leido laikraštį „Garsas Amerikos lietuvių“, kartu su kitais organizavo Lietuvių katalikų spaudos bendriją, kuri 1903 m. iš kunigo V. Varnagirio perėmė savaitraštį „Žvaigždė“.
Voruta (laikraštis)

Voruta – Lietuvos istorijos laikraštis, einantis nuo 1989 m. spalio mėn. Vilniuje. Redakcija Trakuose, Naujoji g. 16.

Istorija

Įsteigė ir leido Juozas Vercinkevičius, vėliau leidėjas Viešoji įstaiga „Vorutos“ fondas. Iki 1991 m. rugpjūčio mėn. ėjo kaip istorijos ir publicistikos mėnraštis, iki 1992 m. buvo leidžiamas du kartus per mėnesį, nuo 1992 m. – savaitraštis. Tiražas 1989 m. – 7500 egz., 1997 m. – 3500 egz.
Spausdina rašinius istorijos ir kultūros klausimais, publicistikos straipsnius, daug rašo apie Rytų Lietuvą, Lietuvos ir Lenkijos santykius, Mažąją Lietuvą, buv. Vilniaus kraštą.
Laikraščio bendradarbiai: M. Balčius, A. Bubnys, A. Bujauskas, Valerijus Čekmonas, Kazimieras Garšva, E. Gečiauskas, L. Grumadienė, Edvardas Gudavičius, E. Ivanauskas, Julius Juzeliūnas, N. Kairiūkštytė, A. Lisauskas, Algirdas Patackas, E. Simonaitis, A. Suraučius, A. Šatas, Antanas Tyla, Zigmas Zinkevičius, Regina Žepkaitė, Vytautas Gocentas, Martynas Purvinas, Alvydas Butkus ir kt.
Redaktorius Juozas Vercinkevičius.
Malti džiūvėsiai

Malti džiūvėsiai - biri medžiaga, gaunama sumalus džiūvėsius iš džiovintos duonos (paprastai batonų), bandelių, ir naudojama kaip priedas įvairių valgių ruošime.

Gamyba

Pramoniniu būdu malti džiūvėsiai paprastai gaminami iš kepyklose susidarančių nestandartinės formos neseniai iškeptų batonų, picų papločių, nesaldžių bandelių. Jie pjaustomi, džiovinami, sumalami ir fasuojami. Malti džiūvėsiai gali būti daromi ir iš specialiai keptų džiūvėsių.
Maltus džiūvėsius pasigamina ir namuose, tam panaudojami senstelėję, sudžiūvę batonai, balta duona, bandelės. Jei jie nepakankamai sausi, juos reikia padžiovinti orkaitėje ir sumalti mėsmale ar panašiu virtuviniu įtaisu.
Maltų džiūvėsių skonis ir tinkamumas skirtingiems patiekalams priklauso nuo duonos ar bandelių, iš kurių buvo pagaminti, rūšies bei sumalimo rupumo.
Shawna Lenee

Biografija

Mokėsi vidurinėje mokykloje Graftone. Pirmoji darbovietė – tarnautojos pareigos greito maisto restorane „Wendy’s“.
Sulaukus 18 metų ir turėdama tikslą tapti pornografijos žvaigžde atvyko į Los Andželą. Apie tai svajojo nuo 15 metų.
2005 m. pirmą kartą atliko vaidmenį filme „Service Animals #21“. Šona analiniu seksu užsiiminėjo tik vieną sykį, su buvusiu vaikinu, bet neatsisako tai pakartoti siekdama karjeros.
2008 m. pasirodė ant liepos mėnesio „Penthouse“ žurnalo viršelio, taip pat tapo „Mėnesio mergina“.
Iki 2013 m. nusifilmavo 233 pornografiniuose filmuose.
Antanas Damkus

Biografija

1974 m. baigė Kauno medicinos institutą, gydytojas. Alytaus rajono savivaldybės Daugų palaikomojo gydymo ir slaugos ligoninės, Alytaus rajono Pirminės sveikatos priežiūros centro direktorius; VšĮ Miroslavo ambulatorijos šeimos gydytojas.
1993 m. Tėvynės sąjungos narys. 1995–1997 m., 2003–2004 m. ir 2007 m. Alytaus rajono savivaldybės tarybos narys, bet mandato atsisakė dėl užimamų pareigų.
Raudonojo Kryžiaus draugijos komiteto narys. Sutuoktinė Danutė, vaikai Aina, Ingrida.
Kelantan FA

Istorija

Klubo ištakos siekia 1946 m., kai buvo įkurta Kelantan Amateur Football Association.

Sudėtis (2018)

Atnaujinta: 2018 m. lapkričio 23 d.
Magelano ir Čilės Antarktidos regionas

Istorija

Magelano sąsiauris nuo XVI a. naudojamas susisiekimui tarp Atlanto ir Ramiojo vandenyno.
Nuo 1843 m. regionas priklauso Čilei.
1940 m. lapkritį Čilė paskelbė savo pretenzijas į dalį Antarktidos teritorijos. Teritorija, į kurią pretenduoja Čilė, kertasi su anksčiau paskelbtomis Argentinos ir britų pretenzijomis bei nėra pripažinta Jungtinių Tautų ar didžiųjų valstybių.

Ekonomika

Ugnies Žemėje pagrindines pajamas teikia naftos gavyba. Vasarą papildomu svarbiu pajamų šaltiniu tampa turizmas.
Jóhanna Guðrún Jónsdóttir

Biografija

Vaikystėje Johanna persikėlė į Hafnarfjordurą (Islandija), kur devynerių metų pirmą kartą pasirodė scenoje. Iki dalyvavimo Eurovizijoje ji dirbo Brodvėjaus teatre.
Papabile

Papabile (it. Papabile, 'galintis būti popiežiumi') – vatikanistų pradėtas naudoti ir pripažintas itališkas terminas nusakyti Katalikų Bažnyčios hierarchui, dažniausiai kardinolui, realiam kandidatui būti išrinktam popiežiumi.
Romoje populiari patarlė „Kas į konklavą atvyksta popiežiumi, tas iš jos išvyksta kardinolu“. Artėjant naujo popiežiaus rinkimams, paprastai aktyviai aptariamos papabile kandidatūros į Šv. Petro sostą. Jų pavardės dažniausiai minimos vatikanistų prognozėse, sudaromi favoritų, „tamsiųjų arkliukų“ (tų, kurių išrinkimas būtų netikėtumas), kompromisinių kandidatūrų sąrašai.
Pūkas-TV

Pūkas-TV – regioninis televizijos kanalas, pradėjęs transliuoti programą 2001 m. liepos 1 d. Kanalo transliuojamą programą gali matyti Kauno apskrities gyventojai. Programa taip pat transliuojama visame pasaulyje internetu www.pukas.lt.
Pūkas-TV programa yra informacinio, pramoginio ir publicistinio pobūdžio. Kuriamos laidos apie Kauno miestą ir rajoną, daug dėmesio skiriama lietuviškai muzikai. Viena seniausių kanalo laidų – „Žinios“, kurioje pateikiamos naujienos apie Kauno apskrities ir Lietuvos politinį, socialinį ir ekonominį gyvenimą.
Transliuotojas – UAB „Pūkas“.
Manao Tupapau

Apie paveikslą

Paveikslą P. Gogenas sukūrė 1892 m. savo pirmos viešnagės Taityje metu. Paveiksle pavaizduota tuometinė jauna, jo meilužė (vahinė) Tehamana, arba, kaip dailininkas ją vadino − Tehura, su kuria gyveno per savo pirmą viešnagę Taityje 1891−1893 m. Gulinti vahinė apsupta magiškai švytinčių tonų: baltai-geltonos patalynės, kerinčio rožinio audeklo. Už lovos pavaizduotas tupapau − mirusio taitiečio dvasia. Kritikai pastebėjo aiškias paveikslo asociacijas su garsiu E. Manė paveikslu „Olimpija“. Tačiau nuogos jaunos moters, gulinčios lovoje, vaizdiniui P. Gogenas suteikė visiškai kitokias prasmes nei erotinio kūrinio.
Knygoje „Noa Noa“ dailininkas prisiminė paveikslo įkvėpimo ištakas: jo vežimas sulūžo ir jis namo grįžo tik paryčiais, įėjo į tamsų kambarį ir „Tehura gulėjo nejudėdama, nuoga ant pilvo, ji žvelgė į mane, jos akys buvo išsiplėtusios iš baimės, atrodo, ji nežinojo kas aš toks. Trumpam momentui aš irgi pasijutau nejaukiai, Tehuros siaubas buvo apčiuopiamas. Man atrodė, kad iš jos akių liejasi fluorescencinė šviesa. Tikriausiai ji mane, pavargusiu veidu, supainiojo su tais legendiniais demonais, dvasiomis-stebėtojais tupapau, kurie pasirodo taitiečiams per bemieges naktis.“
Pasak P. Gogeno, paveikslo pavadinimas turi dvigubą prasmę: „arba ji galvoja apie dvasią, arba dvasia galvoja apie ją“. Paveikslą P. Gogenas už 900 frankų pardavė 1895 m. aukciono metu Paryžiuje. 1929 m. „Manao Tupapau“ įsigijo JAV filantropas Ansor Conger Goodyear (1877−1964), po kurio mirties paveikslas perduotas A. C. Goodyear fondui ir eksponuojamas Albright-Knox galerijoje Bafale JAV.
Ramutė Skučaitė

Biografija

Gimė Kaune, Raudonojo Kryžiaus ligoninėje. Krikšto tėvas kanauninkas Kazimieras Prapuolenis. Tėvai buvo mokytojai. Mama kilusi iš Punsko. Tėvas buvo paskirtas Širvintų progimnazijos direktoriumi. Tėvo brolis Kazys Skučas, tarpukario Lietuvos vidaus reikalų ministras. 1940 m. tėvas suimtas ir ištremtas, mirė Pečioros lageryje. 
1938 m. su šeima persikėlė į Panevėžį. Mokėsi Naujamiesčio mokykloje, Panevėžio muzikos mokykloje. 1948 m. pradėjo rašyti eilėraščius. 1949 m. kovo mėn. ištremta į Sibirą. Dirbo medžio apdirbimo fabrike, baigė Zimos vidurinę mokyklą. 1952–1956 m. neakivaizdžiai studijavo prancūzų kalbą Irkutsko užsienio kalbų pedagoginiame institute. 1953–1954 m. mokytojavo Zimoje. 1956 m. su mama grįžo į Lietuvą, apsigyveno Vilniuje. 1956–1959 m. Vilniaus pedagoginiame institute studijavo prancūzų kalbą ir literatūrą.
Dirbo „Vakarinėse naujienose“, „Agitatoriuje“, „Eltoje“, 1966–1976 m. „Genio“, nuo 1976 m. „Žvaigždutės“ redakcijose. 1992 m. redagavo žurnalą „Ant mamytės kelių“.
Poeto ir vertėjo Juozo Macevičiaus (1928–2011) žmona.

Kūryba

R. Skučaitė – dramaturgė, operų libretų autorė ir vertėja, publicistė, reporterė. Rašyti ir leisti knygas suaugusiems ir vaikams pradėjo beveik vienu metu: pirmieji eilėraščiai suaugusiesiems spaudoje pasirodė 1957 m., vaikams rašyti pradėjo „Genyje“ 1959 metais. Pirmasis eilėraščių rinkinys „Žydintis speigas“ išėjo 1965 metais. Vaikams skirta didesnioji knygų dalis. Poetė kuria eiliuotus galvosūkius, mįsles vaikams. Tai jos išskirtinumas lietuvių vaikų poezijoje.
Yra parašiusi 14 pjesių, kurios išleistos atskiromis knygomis ar rinkiniuose ir pastatytos įvairių miestų profesionaliuose bei saviveiklininkų teatruose, televizijoje, radijuje. Išvertė per 30 operų ir operečių libretų. Parašė populiarių lietuviškų estrados dainų tekstų. Nuo 1969 m. Lietuvos rašytojų sąjungos narė.
Roman Kongiel

Romanas Kongelis (lenk. Roman Kongiel; 1904 m. birželio 29 d. Vilniuje – 1960 m. birželio 23 d. Varšuvoje) – lenkų paleontologas, Torunės universiteto profesorius. Kurį laiką gyveno ir dirbo Vilniuje.

Biografija

Romanas Kongielis gimė inteligentų Jano ir Liudvikos Hajkiewicz šeimoje Vilniuje. 1923 m. baigė Lelevelio gimnaziją, 1923–1929 m. studijavo Stepono Batoro universitete Matematikos–Gamtos fakultete.
Nuo 1927 m. dirbo Geologijos katedroje asistento padėjėju, o nuo 1939 m. jaunesniuoju asistentu tame pačiame universitete.
Jis atliko paleontologinius tyrimus, daugiausia kreidos sistemos fosilinių jūrų ežiukų faunos. Daug dėmesio skyrė kreidos ežiukų statistiniams tyrimams. Šioje srityje jo gauti rezultatai turėjo pasaulinę reikšmę. Buvo biometrinių tyrimų pionierius. Savo tyrimams surinko didžiulę (apie 10 tūkst.) fosilijų kolekciją, kuri saugoma Žemės muziejuje Varšuvoje.
1929 m. baigęs studijas įgijo filosofijos magistro laipsnį už geologinį diplominį darbą „Trakų ežerų gylio matavimai“. 1935 m. geologijos ir geofizikos daktaro mokslinį laipsnį gavo už peleontologinį darbą, atliktą Pulavų apylinkėse. 1937 m. gavęs Tautos kultūros fondo (lenk. Funduszu Kultury Narodowej) stipendiją, tyrinėjo Danijos ir Pietų Švedijos fosilinius ir dabartinius ežiukus. Grįžęs iš komandiruotės dirbo SBU Geologijos katedros vyresniuoju asistentu, o nuo 1934 m. vyresniuoju asistentu Vilniuje iki pat katedros uždarymo.
Taip pat dėstė biologiją ir geografiją T. Zano vardo mokytojų seminarijoje (1931–1932).
Antrojo pasaulinio karo metais du mėnesius (nuo 1940 m. liepos 1 d. iki rugpjūčio 31 d.) dirbo Kaune Energijos komitete. Ir kurį laiką buvo Lenkų gimnazijos geografijos mokytoju Vilniuje. Taip pat nuo 1941 m. birželio 30 d.) Geologijos skyriuje prie TSRS valstybinio geologijos komiteto (iki 1941 m. birželio 30 d.), Geologijos tarnyboje (nuo 1941 m. rugsėjo 1 d. iki 1944 m. birželio 30 d.), o nuo 1945 m. liepos 1 d. iki birželio 30 d. – atliko vyriausiojo inžinieriaus ir geologinio archyvo viršininko funkcijas Geologijos skyriuje prie TSRS valstybinio geologijos komiteto.

Išvykus iš Vilniaus

1945 m. pradėjo dirbti Torunės universitete, kaip ir M. Limanovskis. Tapo paleontologijos katedros vedėju. Pradėjo bendradarbiauti Žemės muziejuje, talkino jam iki mirties. Tyrė belemnitus, kuriems paskyrė visą monografiją.
Pablogėjus sveikatai 1956 m. persikėlė į Varšuvą.
Buvo daugelio geologinių ir zoologinių organizacijų ir draugijų narys.